Liderul sindicatului din cadrul Penitenciarului de Maximă Siguranţă Iaşi, Dan Scarlii, a declarat, miercuri, pentru Agerpres, că ministrul Justiţiei, Tudorel Toader, "a dezinformat" opinia publică spunând, referitor la corpul A de clădire din care sunt evacuaţi circa 500 de deţinuţi, că va fi reabilitat în 2018.





Liderul sindicatului de la Penitenciarul de Maximă Siguranţă Iaşi a spus că nu există documente care să ateste că respectivul imobil va fi reabilitat în cursul acestui an.





"Domnul ministru al Justiţiei a dat un comunicat de presă prin care spunea că corpul A al Penitenciarului Iaşi a fost golit pentru a intra într-un program de reabilitare, iar deţinuţii au fost transferaţi în ţară. Niciun document nu atestă acest lucru. Noi am cerut documente care să ateste acest lucru. Acest lucru nu există. Din niciun document pus la dispoziţie de Administraţia Naţională a Penitenciarelor nu reiese că era prinsă în plan, pentru 2018, finanţarea pentru reabilitare, reconsolidare, refacere, renovare. Din punctul nostru de vedere, domnul ministru a dezinformat. Motivul este riscul seismic. Acela e motivul real al evacuării imobilului. În planul de investiţii al Penitenciarului Iaşi nu a existat niciodată fonduri alocate pentru refacerea acelui corp de clădire", a declarat Scarlii.





El a mai spus că, în cadrul Penitenciarului Iaşi, există un proiect care e în stadiul de studiu de fezabilitate, referitor la efectuarea unor lucrări la alte corpuri de clădire.





"Dacă la expertiza din 2016 - 2017 a reieşit clar că acel corp de clădire nu mai poate fi folosit din cauza riscului, conducerea unităţii de la acel moment ce măsuri a luat? Au fost acolo şi deţinuţi şi au obligat şi pe colegii mei să îşi facă serviciul. Acolo au fost oameni. Un director responsabil ar fi făcut evacuarea. Evacuarea trebuia făcută de atunci, nu acum", a afirmat liderul sindical.





Potrivit acestuia, de la începutul acestei luni peste 450 de deţinuţi care îşi ispăşeau pedeapsa în corpul A al Penitenciarului de Maximă Siguranţă Iaşi au fost mutaţi în alte penitenciare din ţară, în prezent în